CELEX: 32017D0810
Language: et
Date: 2017-05-10 00:00:00
Title: Komisjoni rakendusotsus (EL) 2017/810, 10. mai 2017, Prantsusmaa puhul tehtava erandi kohta boorhapet sisaldava biotsiidi loa vastastikusest tunnustamisest kooskõlas Euroopa Parlamendi ja nõukogu määruse (EL) nr 528/2012 artikliga 37 (teatavaks tehtud numbri C(2017) 2935 all)

12.5.2017   
            
            
               ET
            
            
               Euroopa Liidu Teataja
            
            
               L 121/45
            
         KOMISJONI RAKENDUSOTSUS (EL) 2017/810,
   10. mai 2017,
   Prantsusmaa puhul tehtava erandi kohta boorhapet sisaldava biotsiidi loa vastastikusest tunnustamisest kooskõlas Euroopa Parlamendi ja nõukogu määruse (EL) nr 528/2012 artikliga 37
   
      
         (teatavaks tehtud numbri C(2017) 2935 all)
      
   
   (Ainult prantsuskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 22. mai 2012. aasta määrust (EL) nr 528/2012, milles käsitletakse biotsiidide turul kättesaadavaks tegemist ja kasutamist, (1) eriti selle artikli 37 lõike 2 punkti b,
   ning arvestades järgmist:
   
               (1)
            
            
               Äriühing Rütgers Organics GmbH (edaspidi „taotleja“) esitas Prantsusmaale täieliku taotluse toimeainet boorhapet sisaldavale puidukonservandile (edaspidi „kõnealune toode“) Saksamaa poolt antud loa vastastikuseks tunnustamiseks. Saksamaa on lubanud kutselistel kasutajatel kasutada kõnealust toodet ennetavaks töötluseks puitu hävitavate seente, putukate ning maa-aluste ja kuivpuidutermiitide vastu.
            
         
               (2)
            
            
               Kooskõlas Euroopa Parlamendi ja nõukogu määrusega (EÜ) nr 1272/2008 (2) on boorhape klassifitseeritud 1B-kategooria reproduktiivtoksiliseks aineks ning vastab seepärast määruse (EL) nr 528/2012 artikli 5 lõike 1 punktis c osutatud väljajätmise kriteeriumile. Kooskõlas kõnealuse määruse artikli 5 lõike 2 kolmanda lõiguga piirdub boorhapet sisaldava biotsiidi kasutamine liikmesriikidega, kus vähemalt üks kõnealuses lõigus sätestatud tingimustest on täidetud.
            
         
               (3)
            
            
               Prantsusmaa leidis, et ükski määruse (EL) nr 528/2012 artikli 5 lõikes 2 sätestatud tingimustest ei olnud täidetud, ning teatas kõnealuse määruse artikli 37 lõike 2 kohaselt taotlejale oma ettepanekust keelduda loa andmisest Prantsusmaal. Selline keeldumine on õigustatud inimeste, eriti haavatavate elanikkonnarühmade elu ja tervise kaitsega seotud põhjustel, millele on osutatud määruse (EL) nr 528/2012 artikli 37 lõike 1 punktis c.
            
         
               (4)
            
            
               Taotleja ei nõustunud kavandatud keeldumisega ja arvas, et kõnealune meede ei ole piisavalt õigustatud määruse (EL) nr 528/2012 artikli 37 lõikes 1 sätestatud põhjustel. Seetõttu teavitas Prantsusmaa 6. oktoobril 2016 komisjoni vastavalt kõnealuse määruse artikli 37 lõike 2 teisele lõigule.
            
         
               (5)
            
            
               Prantsusmaa esitatud argumentidest nähtub, et kuigi vastavate kokkupuute hindamise mudelite kohaselt on kõnealuse toote kasutamine vastuvõetav, ei ole sellisest kasutamisest tulenev risk minimaalne kutseliste kasutajate jaoks; muud puidukonservandid, mis sisaldavad toimeaineid, mis ei vasta määruse (EL) nr 528/2012 artikli 5 lõikes 1 osutatud väljajätmise kriteeriumidele, on kõnealuse toote puhul kavandatud kasutuseks Prantsuse turul kättesaadavad; samuti nähtub, et kõnealune toode ei olnud siiani Prantsuse turul kättesaadav. Seega peab Prantsusmaa kõnealust toodet inimeste ja loomade tervisele ning keskkonnale avalduva igasuguse tõsise ohu vähendamisel ebaoluliseks ning leiab, et kõnealusele tootele Prantsusmaal loa andmata jätmisega ei kaasneks Prantsuse ühiskonnale mingit ebaproportsionaalselt negatiivset mõju.
            
         
               (6)
            
            
               Ükski määruse (EL) nr 528/2012 artikli 5 lõikes 2 sätestatud tingimustest ei ole täidetud. Selle määruse eesmärk on tõhustada biotsiidide vaba liikumist liidus, tagades samas inimeste, eelkõige haavatavate elanikkonnarühmade, loomade ja keskkonna kõrgetasemeline kaitse. Kutselistel kasutajatel on suur kokkupuude biotsiididega pikema aja jooksul ning nad vastavad määruse (EL) nr 528/2012 artikli 3 lõike 1 punkti ad kohasele määratlusele „haavatavad elanikkonnarühmad“. Seega arvab komisjon, et kavandatud erand vastab kõnealuse määruse artikli 37 lõike 1 punktis c osutatud tingimustele vastastikusest tunnustamisest tehtava erandi kohta.
            
         
               (7)
            
            
               Käesoleva otsusega ette nähtud meetmed on kooskõlas alalise biotsiidikomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   1.   Prantsusmaa esitatud ettepanek teha erand vastastikusest tunnustamisest lõikes 2 nimetatud toote puhul on õigustatud inimeste, eriti haavatavate elanikkonnarühmade elu ja tervise kaitsega seotud põhjustel, millele on osutatud määruse (EL) nr 528/2012 artikli 37 lõike 1 punktis c.
   2.   Lõiget 1 kohaldatakse toote suhtes, mis on biotsiidiregistris registreeritud järgmise registrinumbri all:
   
                
            
            
               BC-QC011565-51.
            
         Artikkel 2
   Käesolev otsus on adresseeritud Prantsuse Vabariigile.
   
      Brüssel, 10. mai 2017
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  ELT L 167, 27.6.2012, lk 1.
   
      (2)  Euroopa Parlamendi ja nõukogu 16. detsembri 2008. aasta määrus (EÜ) nr 1272/2008, mis käsitleb ainete ja segude klassifitseerimist, märgistamist ja pakendamist ning millega muudetakse direktiive 67/548/EMÜ ja 1999/45/EÜ ja tunnistatakse need kehtetuks ning muudetakse määrust (EÜ) nr 1907/2006 (ELT L 353, 31.12.2008, lk 1).